Železničná stanica Štrbské Pleso

Železničná stanica Štrbské Pleso je železničná stanica v Štrbe, časti Štrbské Pleso.

Stanica je terminálom ozubnicovej trate Štrbské Pleso – Štrba ako aj Tatranských elektrických železníc. Rozchod v stanici je 1 000 mm, elektrifikovaná je jednosmernou sústavou 1,5 kV. Svojou nadmorskou výškou () je najvyššie položenou stanicou v sieti Železníc Slovenskej republiky.

Trate a doprava 
 Tatranské elektrické železnice (TEŽ)
 Železničná trať Štrbské Pleso – Štrba (trať č. 182)

V stanici Štrbské Pleso sú na ozubnicovej trati 3 elektricky vykurované výhybky.

Železničná spoločnosť Slovensko v stanici ponúka aj úschovňu batožín. Na rok 2016 boli naplánované tieto opravy v hale ozubnicovej železnice: „nátery (fasády, oceľových a drevených prvkov), výmena okien, dverí“.

Dejiny 
Prvá ozubnicová železnica bola medzi Tatranskou Štrbou a Štrbským Plesom dokončená v roku 1896. Pre verejnosť bola otvorená 28. júla 1896. Úsek dlhý  trval parnej zubačke 37 minút. Tento spôsob dopravy bol prevádzkovaný do roku 1933 kedy bol pre neefektívnosť nahradený autobusovou dopravou. Obnovená zubačka s elektrickou trakciou premáva od 12. februára 1970.

Galéria

Referencie

Iné projekty

Externé odkazy 
 Železničná stanica Štrba na portáli vlaky.net

Štrbské Pleso
Štrbské Pleso
Doprava v okrese Poprad